पति की हत्या में उम्रकैद काट रही महिला ने बच्चों से मिलने की जताई इच्छा; सीजेएम मिलाने ले गए, बच्चे बोले- आपने पापा काे मारा, हमें बात नहीं करनी
पतिकी हत्या में उम्रकैद की सजा काट रही महिला से उसके ही तीन बच्चों ने मिलने से मना कर दिया। दरअसल, तीन साल से जेल में बंद मां ने बच्चों से मिलने की इच्छा जताई थी। करनाल डीजे के आदेश पर पानीपत के सीजेएम मां से िमलाने बच्चों को जेल ले भी गए, बकायदा उन्हें करनाल जेल अधीक्षक के कार्यालय में िबठाया गया। सालों बाद बच्चों को देखकर मां ने उन्हें गले लगना चाहा, लेकिन वे पीछे हट गए। बोले- आपने पापा को मारा है, हम बात नहीं करना चाहते। इतना कहकर बच्चे एक मिनट में ही बाहर निकल गए। मां रोती हुई वापस बैरक में चली गई।
इसराना थाना क्षेत्र में रहने वाली महिला ने वर्ष 2014 में प्रेम प्रसंग में पति की हत्या कर दी थी। इसके बाद से वह करनाल जेल में बंद है। इस बीच महिला ने अपने दो बेटों और बेटी से मुलाकात कराने की इच्छा जताई थी। सीजेएम ने बुधवार को यहां बताया कि जेल में लगे शिकायत बॉक्स में महिला कैदी ने पत्र लिखकर डाला था। लिखा था कि वह तीन साल से जेल में है। उसको अपने बच्चों के बारे में कोई जानकारी नहीं है। उसे उसके बच्चों से मिलवा िदया जाए। यह पत्र करनाल जिला जज तक पहुंचाया गया। वहां से 16 फरवरी को पत्र पानीपत सीजेएम एवं सचिव को भेज दिया गया था। इस पर सीजेएम ने 21 फरवरी को पत्र लिखकर इसराना एसएचओ को 1 मार्च को महिला के बच्चों को पेश करने के लिए कहा था। पुलिस बुधवार को महिला की 15 वर्षीय बेटी, 10 और 7 वर्षीय बेटा के साथ सीजेएम कार्यालय पहुंचे। बच्चों के साथ उनके दादा भी थे। यहां पर बच्चों ने मां से मिलने के लिए मना किया, लेकिन सीजेएम किसी तरह से मनाकर उन्हें उनकी मां से मिलाने करनाल जेल ले गए थे।
सीजेएम के मुताबिक वह बच्चों को अपनी गाड़ी में बैठाकर करनाल ले गए थे। वहां बैरक से बच्चों की मां को बुलाया गया, लेकिन उन्होंने अपनी मां से बात करने से मना कर दिया। इसके बाद महिला कैदी को बैरक में छोड़ दिया गया।
करनाल | जेलअधीक्षक ऑफिस में अपनी मां से दूर रहने के िलए कहते बच्चे।
भास्कर ख़ास
hin_Deva hin_Deva hin_Deva hin_Deva hin_Deva bho_Deva